70歲巨肺女歌手親解不退休原因 10字回應網民勁有霸氣
在娛樂圈已打滾快40年的肥媽 (Maria Cordero),到了現時70歲仍非常非常活躍,除了唱得、演得、煮得外,近年仲愈來愈Talk得,不但擔任歌唱比賽評判,一向關心圈內大小事的她,更緊貼潮流經常透過社交平台分享自己的睇法,其敢怒敢言風格深受網民追看。
肥媽育有6名子女,17個孫,連曾孫都有2個,而且生活無憂,大可過著優哉游哉的退休生活享受人生,閒時弄孫作樂,但她卻選擇繼續工作。肥媽近日就拍片親自回應了「很多人說阿媽怎麼還在工作不退休享清福呀?」這個問題。
片中肥媽邊化妝邊說地說:「我唔係做緊嘢,其實我係好享受!你明唔明白啫?我又唔係要搵飯食。但我同啲年輕人一齊,好似而家拍抖音咁,我唔想同社會脫節,我唔想做一個老人家坐喺度(發呆咩都唔識),我唔想成為嗰種老人家。」
肥媽愈講愈眉飛色舞,她直言每到世界一個地方登台,都會見到各種不同的人,是「幾鬼Enjoy」:「好坦白,我咁多個仔女住唔同嘅地方,佢哋得唔得每日陪住我傾偈呀?唔得架嘛!但我唔同喎,我每日做嘢同唔同嘅人傾偈,我去唱歌也識到唔同嘅新朋友。今日去美國嗰度食飯,聽日去馬來西亞嗰度食飯,後日去新加坡嗰度食飯,你每次都學到嘢㗎嘛。」
肥媽續言:「你哋唔會明白,你哋用你哋嘅眼光去睇老人家,睇到我行程由朝到晚密麻麻,我做唔到我就唔做㗎啦!你哋知唔知我最惡係咩呀?(直接講)我唔撈了!」果然霸氣十足。
肥媽這個心態獲不少網民認同和稱讚:「活到老學到老,呢種心態真係好jeng」、「好正啊肥媽!我想同你傾偈」、「肥媽係young people」、「喜歡肥媽的樂觀性格」、「肥媽好野」、「夠底氣的感覺,棒棒噠」。